
Text rozhodnutia
Súd: Krajský súd Prešov Spisová značka: 5S/47/2013 Identifikačné číslo súdneho spisu: 8013201130 Dátum vydania rozhodnutia: 19. 11. 2014 Meno a priezvisko sudcu, VSÚ: JUDr. Eva Sláviková ECLI: ECLI:SK:KSPO:2014:8013201130.2 ROZSUDOK V MENE SLOVENSKEJ REPUBLIKY Krajský súd v Prešove v senáte zloženom z predsedníčky senátu JUDr. Evy Slávikovej a sudkýň Mgr. Magdalény Želinskej a JUDr. Viery Zoľákovej v právnej veci žalobcov 1. N.. D. C., bytom U. XXX, 2. I.. U. C., bytom U. XXX, právne zastúpených JUDr. Františkom Komkom, advokátom, so sídlom Prešov, Hlavná 27, proti žalovanému Okresnému úradu Prešov, odbor opravných prostriedkov, referát katastra, so sídlom Námestie mieru 3, Prešov, za účasti 1. Q. U., bytom G. XX, 2. I. U., bytom G. XX, o preskúmanie zákonnosti postupu a rozhodnutia žalovaného č. Xo 34/2013/Lu zo dňa 11. novembra 2013 na základe žaloby takto r o z h o d o l : Žalobu z a m i e t a . Náhradu trov konania účastníkom n e p r i z n á v a . o d ô v o d n e n i e : Preskúmavaným rozhodnutím žalovaný ako príslušný správny orgán podľa § 5, § 7 ods. 1 a § 58 ods. 1 zákona č. 71/1967 Zb. o správnom konaní v znení neskorších predpisov (ďalej len „Správny poriadok“) a podľa § 2 ods. 3, § 4 ods. 2 a 3 zákona č. 180/2013 Z.z. o organizácii miestnej štátnej správy a o zmene a doplnení niektorých zákonov vo veci odvolania žalobcov v 1. a 2. rade proti rozhodnutiu bývalej Správy katastra Bardejov č. X 87/2013/Ti zo dňa 29.07.2013 (ďalej len „prvostupňový správny orgán“) rozhodol tak, že odvolanie žalobcov zamietol a rozhodnutie prvostupňového správneho orgánu potvrdil. Rozhodnutie odôvodnil tým, že prvostupňový správny orgán napadnutým rozhodnutím zamietol podľa § 59 ods. 3 zákona č. 162/1995 Z.z. o katastri nehnuteľností a o zápise vlastníckych a iných práv k nehnuteľnostiam v znení neskorších predpisov (ďalej len „Katastrálny zákon“) návrh žalobcov, ktorým žiadali o opravu zápisu vlastníckeho práva k parcele X. č. XX. zapísanej na liste vlastníctva č. XXX v k.ú. G.. Rozhodnutie odôvodnil prvostupňový správny orgán tým, že v návrhu doručenom dňa 06.06.2013 žalobcovia žiadali zapísať parcelu X. č. XX do podielového spoluvlastníctva účastníkov konania tak, aby podiel X/X pripadol do ich vlastníctva a podiel X/X do vlastníctva Q. a I. U.. Svoj návrh odôvodnili rozsudkom Okresného súdu Bardejov sp.zn. 3C 185/2006 zo dňa 12.03.2012 v spojení s rozsudkom Krajského súdu Prešov sp.zn. 7Co 68/2012 zo dňa 19.03.2013 a znaleckými posudkami V.. N. H. č. 11/2010 a N. K. č. 03/2009, ktorými navrhli určenie vlastníckeho práva k parcele X. č. XX v rovnakom podiele X/X medzi manželov Q. a I. U. a žalobcov. Právny zástupca žalobcov navrhol, aby prvostupňový správny orgán predvolal na ústne pojednávanie žalobcov a vlastníkov parcely X. č. XX manželov U., ktorí by vzhľadom na doteraz zistené významné právne skutočnosti a dôkazy mali vyvinúť snahu k uzavretiu dohody v tom zmysle, že parcela X. č. XX by pripadla do ich podielového spoluvlastníctva každému v podiele X/X. Uviedol, že uvedeným rozsudkami bola žaloba žalobcov o určenie vlastníckeho práva k parcele X. č. XX zamietnutá a v rámci konania o oprave chýb v katastrálnom operáte ako nesporového konania nie je možné takémuto návrhu vyhovieť bez predloženia verejnej listiny, na základe ktorej by si účastníci konania upravili podiely k dotknutej parcele. Preto odkázal účastníkov konania na uzavretie dohody. Ďalej žalovaný uviedol, že proti tomuto rozhodnutiu v zákonnej lehote podali odvolanie žalobcovia, v ktorom uviedli, že prvostupňový správny orgán svoje rozhodnutie o skutočnosti, že údaje katastra týkajúce sa zápisu parcely X. č. XX na LV č. XXX, ktoré sú v rozpore s verejnou listinou alebo inou listinou, v ničom neodôvodnil, iba poukázal na právoplatne skončený spor vedený na Okresnom súde Bardejov v konaní 3C 185/2006-375. Dôvodili, že všeobecné súdy síce ich návrh na určenie vlastníckeho práva k parcele X. č. XX zamietli, ale iba z dôvodu, že na základe znaleckých posudkov V.. N. H. a N. K. nie je možné jednoznačne určiť, z ktorých pôvodných pozemkovoknižných parciel bola vytvorená sporná parcela. Poukázali na to, že aj samotní znalci sa priklonili a navrhli riešenie, že by bolo najvhodnejšie vec riešiť tak, aby táto parcela pripadla do podielového spoluvlastníctva každého z nich v rovnakom podiele. Namietali, že právni predchodcovia Q. a I. U. nenadobudli vlastníctvo aj k ceste označenej po technicko-hospodárskom mapovaní číslom XX, čo vyplýva z rozsudku Okresného súdu Bardejov sp.zn. 6C 518/1984-35 v spojení s rozsudkom Krajského súdu v Košiciach sp.zn. 18Co 55/1988-47, na základe ktorých bol zrušený zápis v evidencii nehnuteľností k parcele J. č. XX s poznámkou stav neidentifikovaný, je potrebný geometrický plán. Správa katastra tento fakt ignorovala a opomenula a vlastníctvo k parcele X. č. XX na LV č. XXX zapísala na základe kúpnej zmluvy RI XX/XXXX-X/XXXX v prospech Z. a Q. U.. Údaje teda zapísala bez predloženia geometrického plánu, teda v rozpore s verejnou listinou, a preto je tu dôvod na postup podľa § 59 ods. 1 písm. a/ Katastrálneho zákona a správa katastra je povinná takúto chybu odstrániť aj bez návrhu a vlastníctvo k tejto parcele bude môcť byť zapísané až na základe vyhotoveného geometrického plánu. V závere uviedli, že ich návrh, aby parcela X. č. XX pripadla do podielového spoluvlastníctva dotknutých účastníkov je konštruktívny a do budúcna by vyriešil sporné vlastníctvo k tejto parcele. Ďalej uviedol, že k odvolaniu žalobcov sa vyjadrila účastníčka konania I. U., ktorá uviedla, že nesúhlasí s návrhom na uzavretie dohody, aby parcela X. č. XX prešla do podielového spoluvlastníctva. Táto parcela nikdy nebola vo vlastníctve žalobcov resp. ich právnych predchodcov S., ktorí cez túto parcelu prechádzali. Nikdy sa však o ňu nestarali a neudržiavali ju, pričom jej právni predchodcovia ani ona im v prechode cez túto parcelu nebránili. Poukázala na znalecké posudky v súdnom spore pod sp.zn. 3C 185/2006, v ktorom znalec N. K. jednoznačne určil, že parcela X. č. XX na LV č. XXX v k.ú. G. bola vytvorená z pôvodnej pozemkovoknižnej parcely mpč. X/c, ktorá je zapísaná vo vložke č. XXX ako dom súp.č. X a záhrada o výmere XXX siah s tým, že tento priestor slúžil v minulosti aj ako prístupová cesta z obecnej cesty k rodinným domom súp.č. X a X na parcelách mpč. X/a a X/b, resp. na parcelách č. XX a XX a v súčasnosti k rodinnému domu súp.č. XX na parcele X. č. XX. Znalec N. H. sa v posudku nezaoberal otázkou súdu, ale nad rámec vyhotovil geometrický plán, ktorým rozdelil parcelu X. č. XX tak, že X/X mali byť vo vlastníctve žalobcov a X/X vo vlastníctve U., pričom hranica je vyhotovená tak, že sa nemôžu dostať cez vchodové dvere do domu. Nesúhlasila s názorom právneho zástupcu žalobcu, že kataster zapísal parcelu X. č. XX do ich vlastníctva chybne, pretože túto parcelu vlastnili jej právni predchodcovia, t.j. otec a jeho súrodenci, ktorí ju previedli do vlastníctva jej a manžela. Navrhla odvolanie zamietnuť v celom rozsahu. Konštatoval, že na základe listín predložených v spise zistil nasledovný skutkový stav: Pozemkovoknižná parcela mpč. X/c bola zapísaná v pozemkovoknižnej vložke (ďalej len „C.“) č. XXX v k.ú. G.. Položkou výkazu zmien (ďalej len „C.“) č. XX/XX boli na LV č. XXX v k.ú. G. zapísané parcely evidencie nehnuteľností (ďalej len „EN") č. XX, XX, XX a dom s.č. XX na parcele EN č. XX v prospech I. T. v podiele X/X na základe rozhodnutia o dedičstve č. D XXX/XX. Technickým podkladom k listine bola identifikácia parciel č.j. XXX/XX zo dňa 15.10.1981, v ktorej bola pozemkovoknižná parcela mpč. X/c zapísaná v C. č. XXX v k.ú. G. zidentifikovaná na parcely EN č. XX (záhrada), EN č. XX (dom s.č. XX a dvor) a EN č. XX (záhrada). Priebeh hraníc parciel EN bol zobrazený na pozemkovej mape. Zároveň boli PVZ č. XX/XX boli na LV č. XXX zapísaní ďalší vlastníci : F. I., C. I., D. I., Z. I., Z. I. a C. I., v podiele každý po X/X na základe zápisu ich vlastníckeho práva v C. č. XXX v k.ú. G.. Na základe kúpnej zmluvy č. N XXX/XX registrovanej Štátnym notárstvom v Bardejove pod č. RI XX/XX boli C. č. X/XX na LV č. XXX zapísané predmetné parcely v prospech C. I. a Z. I. rod. M. v celosti. Pri technicko-hospodárskom mapovaní (ďalej len „THM“) v k.ú. G. boli predmetné parcely zamerané podľa užívania v teréne a podľa vyjadrenia účastníkov prešetrovania ich priebehu v teréne. Prečíslovanie parciel bolo vykonané C. č. XX/XX. Na základe toho boli parcela EN č. XX prečíslovaná na parcelu EN (v súčasnosti parcely C KN) č. XX, parcela EN č. XX prečíslovaná na parcely EN č. XX, XX a parcela EN č. XX prečíslovaná na parcelu EN č. XX na LV č. XXX v k.ú. G.. Vyhlásením platnosti obnoveného operátu po THM nový operát nadobudol právoplatnosť. Na základe kúpnej zmluvy č. N XXX/XX registrovanej Štátnym notárstvom v Bardejove pod č. RI XXX/XX nadobudli Q. U. a manž. I. U. rod. I. v podiele X/XX parcely EN č. XX, XX, XX a XX. Zápis vlastníckeho práva bol vykonaný C. č. XX/XX na LV č. XXX, k.ú. G.. C. č. X/XX boli na LV č. XXX zapísané parcely EN č. XX, XX, XX a XX v prospech Z. I. rod. M. v podiele X/XX na základe rozhodnutia o dedičstve č. D XXX/XX v dedičskej veci po neb. C. I.. C. č. XX/XX boli parcely EN č. XX, XX a XX odpísané z LV č. XXX a zapísané na nový LV č. XXX v prospech I. U. rod. I. v podiele X/XX na základe darovacej zmluvy č. N XXX/XX registrovanej pod č. RI XXX/XX. Na základe darovacej zmluvy č. N XXX/XXXX, ktorej vklad do katastra nehnuteľností bol povolený pod č. V XXXX/XXXX nadobudla I. U. rod. I. v podiele X/XX parcelu X. č. XX zapísanú na LV č. XXX, k.ú. G.. Zápis vlastníckeho práva bol vykonaný číslom zmeny (ďalej len ..ČZ") XX/XX bola na LV č. XXX. Parcela mpč. X/b Pozemkovoknižná parcela mpč. X/b . bola zapísaná v C. č. X v k.ú. G.. Rozhodnutím OÚ, katastrálneho odboru č. XXX/X/XX za dňa 12.02.1999 (Z XXXX/XX) bol schválený register obnovenej evidencie pozemkov (ďalej len „ROEP") v k.ú. G. a zapísaný do katastra nehnuteľností. Pri spracovaní ROEP bola pozemkovoknižná parcela mpč. X/b zapísaná v C. č. X zidentifikovaná na parcelu E KN (parcela určeného operátu -združený pozemok) č. X/X. CZ XX/XX bola zapísaná na nový LV č. XXX v k.ú. G. v prospech okrem iných aj D. S. v podiele X/XX a C. S. v podiele XX/XX na základe titulu č. d. A./XXXX, XXXX/XXXX. ČZ X/XX bola parcela J. č. X/X odpísaná z LV č. XXX a zapísaná záznamom č. Z XXX/XX na nový LV č. XXX v prospech I. S. rod. H. v podiele XX/XX na základe notárskej zápisnice č. N XXX/XX a ČZ XX/XX bola na LV č. XXX táto parcela zapísaná v prospech uvedenej vlastnícky v podiele XX/XX na základe kúpnej zmluvy č. V XXXX/XX. ČZ X/XX bola na LV č. XXX parcela E KN č. X/X zapísaná v prospech N.. D. C. a U. C. rod. S. v celosti na základe kúpnej zmluvy č. V XXXX/XX. Geometrickým plánom (ďalej len „GP“) č. XX/XX vyhotoveným dňa 31.10.2006 bol zadefinovaný okrem iných aj priebeh hraníc novovytvorenej parcely C KN č. XX, ktorá bola vytvorená z parcely E KN č. X/X zapísanej na LV č. XXX. Zápis novovytvorenej parcely C KN č. XX bol vykonaný ČZ XX/XX na LV č. XXX v k.ú. G. v prospech N.. D. C. a U. C. rod. S. v celosti na základe žiadosti o zápis geometrického plánu. Parcela mpč. X/a Pozemkovoknižná parcela mpč. X/a bola zapísaná v C. č. X v k.ú. G.. C. č. X/XX boli na LV č. XX v k.ú. G. zapísané parcely EN č. XX, XX, XX, XX v prospech D. S. a I. S. rod. H. v celosti na základe kúpnej zmluvy RI XXX/XX (N XXXX/XX). Technickým podkladom kúpnej zmluvy bola písomná identifikácia parciel č. XXX zo dňa 28.10.1975, na základe ktorej parcela mpč. X/a bola zidentifikovaná ako parcely EN č. XX, XX, XX a XX. Priebeh hraníc parciel EN bol zobrazený na pozemkovej mape. C. č. XX/XX na LV č.XX v k.ú. G. došlo k prečíslovaniu parciel po U. tak, že pôvodné parcely EN č. XX, XX, XX a XX boli prečíslované na parcely C KN nasledovne : EN č. XX na C KN č. XX, EN č. XX na C KN č. XX, EN č. XX na C KN č. XX a EN č. XX na C KN č. XX. Pri U. boli tieto parcely zamerané podľa skutočného stavu užívania v teréne a podľa vyjadrenia účastníkov prešetrovania ich priebehu v teréne. Pod C. č. XX/XX na LV č.XX v k.ú. G. boli na základe záznamu o kontrole geodetických a kartografických prác č. XX/XX z XX.X.XXXX parcely C KN č. XX, XX, XX a XX vyškrtnuté z LV č. XX kvôli nesprávnej identifikácii parciel mpč. X/a, X/b a X/c, t.j. parcely neboli identické, a preto bol založený hluchý list vlastníctva (ďalej len „R.“) s poznámkou v časti D - Pozemky zapísané v listine RI XXX/XX, pozemkovoknižná zápisnica č.., mpč.X/a. C. č. X/XX bola na R. č. XX zapísaná parcela mpč. X/a v prospech I. S. v podiele X/X na základe osvedčenia o dedičstve č. D XXX/XX. Rozhodnutím OÚ, katastrálneho odboru č. XXX/X/XX (Z XXXX/XX) bol schválený ROEP v k.ú. G. a zapísaný do katastra nehnuteľností. Pri spracovaní ROEP bola pozemkovoknižná parcela mpč. X/a zidentifikovaná na parcelu E KN č. X/X a ČZ XX/XX bola zapísaná na nový LV č. XXX v k.ú. G. v prospech I. S. v celosti. ČZ XX/XX bol LV č. XXX zrušený a parcela E KN č. X/X bola zapísaná na LV č. XXX v prospech I. S. rod. H. a I. S. v podiele po X/X, čím bola vykonaná oprava nesprávneho zápisu pri ROEP, pretože parcelu E KN č. X/X v X/X nadobudla aj I. S. rod. H. na základe kúpnej zmluvy č. RI XXX/XX. Na základe kúpnej zmluvy č. V XXXX/XX nadobudli N.. D. C. a U. C. rod. S. parcelu E KN č. X/X v celosti a zápis vlastníckeho práva bol vykonaný na LV č. XXX. GP č. XX/XX vyhotoveným dňa 31.10.2006 bol zadefinovaný okrem iných aj priebeh hraníc novovytvorených parciel C KN č. XX, XX, XX a XX, ktoré boli vytvorené z parcely E KN č. X/X zapísanej na LV č. XXX. Zápis týchto novovytvorených parciel bol vykonaný ČZ XX/XX na LV č. XXX v k.ú. G. v prospech N.. D. C. a U. C. rod. S. v celosti na základe žiadosti o zápis GP. Rozsudkom Okresného súdu Bardejov sp. zn. 3C 185/2006 zo dňa 12.03.2012 v spojení s rozsudkom Krajského súdu Prešov sp. zn. 7Co/68/2012 zo dňa 19.03.2013 (ktoré sú obsahom spisu) bol zamietnutý návrh žalobcov N.. D. C. a U. C., že sú výlučnými vlastníkmi parcely C KN č. XX zapísanej na LV č. XXX, k.ú. G.. Z uvedených rozsudkov vyplýva, že nie je možné na základe znaleckých posudkov jednoznačne určiť, z ktorých pozemkovoknižných parciel bola vytvorená parcela C KN č. XX v k.ú. G. a tiež nie je možné jednoznačne vylúčiť, že táto parcela nevznikla z pôvodnej parcely mpč. X/c, vlastnícky patriacej právnym predchodcom manželom U.. Súd v konaní konštatoval, že žiaden súdom vykonaný dôkaz nepreukázal, že parcela C KN č. XX vznikla z pôvodnej mpč. X/a (prípadne X/b), a to ani len z časti. Ďalej konštatoval, že dňa 06.06.2013 bol doručený prvostupňovému správnemu orgánu návrh žalobcov na opravu chýb v katastrálnom operáte podľa § 59 Katastrálneho zákona. Na základe tohto návrhu začal oznámením zo dňa 18.06.2013 v uvedenej veci konanie o oprave chýb v katastrálnom operáte a vyzval účastníkov na vyjadrenie sa k veci. V zápisnici z ústneho jednania vo veci dňa 24.07.2013 žalobcovia opätovne navrhli uzatvorenie dohody dotknutých účastníkov, predmetom ktorej by bolo rozdelenie parcely X. č. XX zapísanej na LV č. XXX do podielového spoluvlastníctva. Účastníčka konania I. U. sa k uvedenej zápisnici vyjadrila listom zo dňa 14.08.2013, v ktorom poukázala na rozsudok Okresného súdu v Bardejove sp.zn. 3C 185/2006, ktorý zamietol návrh žalobcov, že sú výlučnými vlastníkmi parcely X. č. XX v k.ú. G. a tento rozsudok bol potvrdený rozsudkom Krajského súdu v Prešove sp.zn. 7Co/68/2012. Tieto rozsudky sú pre všetky strany záväzné a nezakladajú povinnosť vlastníkov parcely X. č. XX uzavrieť takúto dohodu. Uviedol, že na základe včas podaného odvolania žalobcov v súlade s ustanovením § 59 ods. 1 Správneho poriadku preskúmal napadnuté rozhodnutie a konanie, ktoré mu predchádzalo. Citoval ust. § 22 ods. 5 Katastrálneho zákona, § 3 ods. 4, § 32 ods. 1, §32 ods. 2 a § 46 Správneho poriadku. Dôvodil, že podľa dostupných grafických podkladov, ktoré tvorili mapa pozemkového katastra, pozemkovoknižná mapa, mapa katastrálneho merania z rokov 1928 - 1929, snímka z mapy evidencie nehnuteľností pred U., náčrt o miestnom prešetrovaní č. XXX (U.) s čiastkovým protokolom č. XXX, meračský náčrt č. XXX (U.), geometrický plán č. XXX-XX-XXXX-XXXX zo dňa 22.03.1985 na potreby znaleckého posudku pre súdne konanie sp.zn. 6C 518/84, kópia katastrálnej mapy a vektorová mapa po ROEP je možné konštatovať, že priebeh hraníc parciel mpč. X/a, X/b a X/c, resp. parciel určeného operátu (parcely registra E KN) č. X/X, X/X a X/X nie je zreteľný. V pozemkovoknižnej mape je zobrazená parcela mpč. X bez rozdelenia na parcely mpč. X/a, X/b a X/c. V pozemkovej knihe však bolo evidované vlastnícke právo k parcelám mpč. X/a, X/b a X/c. Na základe uvedeného nebolo možné vykonať identifikácie týchto parciel na parcely EN, resp. ak boli vyhotovené, neboli správne. Chyba teda vznikla nesprávnou identifikáciou parciel č.j. XXX/XX zo dňa 15.10.1981, v ktorej bola pozemkovoknižná parcela mpč. X/c zidentifíkovaná na parcely EN č. XX, XX a XX, ktoré boli položkou výkazu zmien č. XX/XX zapísané na LV č. XXX v k.ú. G. v prospech I. T. na základe rozhodnutia o dedičstve č. D XXX/XX, ako aj v prospech ďalších vlastníkov na základe zápisu ich vlastníckeho práva v položke výkazu zmien č. XXX v k.ú. G.. Uvedené parcely boli následne predmetom ďalších právnych zmien, a to: Na základe kúpnej zmluvy č. N XXX/XX (RI XX/XX) nadobudli predmetné parcely C. I. a Z. I. v celosti, ktoré pri U. boli prečíslované položkou výkazu zmien č. XX/XX tak, že parcela EN č. XX bola prečíslovaná na parcely EN č. XX, XX (v súčasnosti C KN). Účastníci konania I. U. a Q. U. nadobudli na základe ďalších verejných listín, a to kúpnej zmluvy č. N XXX/XX, osvedčenia o dedičstve č. D XXX/XX a darovacej zmluvy č. N XXX/XXXX okrem iných aj parcelu C KN č. XX už zapísanú na LV č. XXX k.ú. G.. Zápisy týchto verejných listín do LV č. XXX boli vykonané v súlade s v tom čase účinnými právnymi predpismi. Pretože nadobúdatelia nadobúdali do svojho vlastníctva okrem iných aj celú parcelu EN č. XX, resp. C KN č. XX už zapísanú na LV č. XXX, neboli povinní predkladať k verejnej listine aj geometrický plán. Citoval ust. § 59 ods. 1, 3 a 5, § 70 ods. 1 Katastrálneho zákona a argumentoval, že povinnosťou orgánu na úseku katastra nehnuteľností je evidovať vecné práva k nehnuteľnostiam v súlade s verejnými listinami, ktoré potvrdzujú resp. osvedčujú právo k nehnuteľnosti. Údaje katastra týkajúce sa parcely X. č. XX zapísanej na LV č. XXX k.ú. G. sú v súlade s verejnými listinami, na základe ktorých účastníci konania I. U. a Q. U. túto parcelu nadobudli. Konštatoval, že odvolaniu žalobcov nie je možné vyhovieť. Ich návrh na opravu chyby v katastrálnom operáte podľa § 59 Katastrálneho zákona, na základe ktorého by parcela X. č. XX pripadla do podielového spoluvlastníctva dotknutých účastníkov, čím by sa vyriešilo sporné vlastníctvo k tejto parcele, nemá oporu v zákone. Uviedol, že sporné vlastníctvo k nehnuteľnostiam nie je oprávnený správny orgán riešiť. Konanie o oprave chýb v katastrálnom operáte má výlučne nesporový charakter, jeho predmetom nemôže byť rozhodovanie sporov týkajúcich sa práv k nehnuteľnostiam, ktoré patrí do rozhodovacej právomoci súdov. Správny orgán nemôže zrušiť zápis vlastníckeho práva vlastníkom parcely X. č. XX bez právneho dôvodu, bez predloženia verejnej listiny len preto, že to takto navrhujú žalobcovia a rovnako nemôže nútiť vlastníkov tejto parcely uzatvoriť dohodu so žalobcami, na základe ktorej by časť tejto parcely, resp. podiel k tejto parcele pripadol aj im. Prípadné uzatvorenie takejto dohody nie je možné do katastra zapísať postupom podľa § 59 Katastrálneho zákona, ale vkladom podľa § 28 a nasl. ustanovení Katastrálneho zákona. Ďalej argumentoval, že podľa rozsudku Najvyššieho súdu Slovenskej republiky sp.zn. 6Sžo 126/2008 opravou údajov katastra podľa ustanovenia § 59 ods. 1 písm. a/ Katastrálneho zákona nemožno riešiť spor o vlastníctvo. Rozhodnutie vydané podľa tohto ustanovenia nemá hmotnoprávne, ale len evidenčné účinky, samo o sebe nerieši konečným spôsobom otázku, kto je vlastníkom nehnuteľností. Všetky údaje o právnych vzťahoch k nehnuteľnostiam zapísané v katastri, o ktorých oprávnený tvrdí, že bol zápisom v katastri vo svojich právach ukrátený, nemožno odstrániť postupom podľa § 59 Katastrálneho zákona. Právnym prostriedkom k dosiahnutiu zmeny zápisov v katastri nehnuteľností tak, aby zápisy zodpovedali právnemu stavu, je určovacia žaloba podľa § 80 písm. c/ O.s.p. Podľa ustálenej judikatúry (rozsudky Najvyššieho súdu Slovenskej republiky sp.zn. 1 Sžo 80/2007, 1Sžo 93/2009, 8Sžo 158/2009, 8Sžo 58/2010) správa katastra nemá oprávnenie podľa § 59 ods. 1 Katastrálneho zákona rozhodovať o súkromnoprávnych vzťahoch týkajúcich sa vecných práv účastníkov. Účelom konania nie je riešiť vlastnícky spor, riešenie ktorého patrí do výlučnej právomoci súdu. Oprava údajov nemôže obsahovo zodpovedať výmazu pôvodného vlastníka. Podľa rozsudku Najvyššieho súdu Slovenskej republiky sp.zn. 1 Sžr/101/2011 opravu chyby v katastrálnom operáte podľa § 59 Katastrálneho zákona nemožno vykonať, ak medzi vydaním verejnej alebo inej listiny a žiadosťou o opravu nastali už iné skutočnosti, resp. nastali zmeny v operáte na základe neskorších listín. Na základe toho žalovaný uviedol, že preskúmaním listín zistil, že prvostupňový správny orgán na základe žiadosti žalobcov, prílohou ktorej bol návrh na určenie vlastníckeho práva, nesprávne vyznačil poznámku podľa § 71 ods. 3 Katastrálneho zákona do LV č. XXX pod číslom zmien XX/XX. Na základe doručeného návrhu o určenie vlastníckeho práva na súd k parcele X. č. XX na LV č. XXX mohol vyznačiť iba informatívnu poznámku. Poznámka podľa § 71 ods. 3 bola vyznačená v rozpore so zákonom, preto povinnosťou prvostupňového správneho orgánu túto poznámku zrušiť. Ďalej uviedol, že z vykonaného dokazovania nepochybne vyplýva právny záver, že neboli splnené podmienky na vykonanie opravy chyby v katastrálnom operáte. Správne orgány na úseku katastra sú povinné rešpektovať listiny už zapísané v katastri nehnuteľností, následné právne zmeny, dobromyseľnosť nadobúdateľov i princíp právnej istoty. Včas podanou žalobou sa žalobcovia domáhali preskúmania napadnutého rozhodnutia a uviedli, že toto rozhodnutie považujú za neúplné, predčasné a nezákonné, ktoré vychádza z nesprávneho právneho posúdenia veci, z nedostatočného zistenia skutkového stavu a pre nedostatok dôvodov je aj nepreskúmateľné. Dôvodili, že už vo svojom pôvodnom návrhu, ktorý podali na prvostupňový správny orgán dňa 06.06.2013, ktorým sa domáhali opravy chýb v katastrálnom operáte, okrem právnej a skutkovej argumentácie uviedli, že podľa § 59 ods. 1 zákona č. 162/1995 Z.z., t.j. Katastrálneho zákona kataster nehnuteľností slúži ako informačný systém, ktorý je verejný, musí poskytovať pravdivé informácie o nehnuteľnostiach a o právach k nim. Z uvedeného dôvodu preto zákon zakotvuje možnosť opravy chybných údajov v katastri nehnuteľností. Takéto chyby môžu byť spôsobené vlastnou činnosťou správneho orgánu alebo činnosťou iných osôb. V zmysle zásady oficiality konanie o oprave chýb môže správa katastra začať z vlastného podnetu alebo na návrh vlastníka alebo inej oprávnenej osoby (dispozičná zásada). Poukázali na § 59 ods. 3 Katastrálneho zákona, podľa ktorého ak vlastník alebo iná oprávnená osoba zistí chybu v katastrálnom operáte, ktorá môže mať vplyv na jeho práva, právom chránené záujmy alebo povinnosti môže podať návrh na začatie konania o oprave chyby v katastrálnom operáte. Pretože ako žalobcovia sú dotknutými osobami v práve a právom chránených záujmoch bezprostredne k parcele X. č. XX zapísanej na LV č. XXX, k.ú. G., takýto návrh podali. Z judikatúry Európskeho súdu pre ľudské práva, ako aj Ústavného súdu Slovenskej republiky vyplýva, že tak základné právo podľa čl. XX ods. 1 ústavy, ako aj právo podľa čl. X Dohovoru o ochrane ľudských práv a slobôd v sebe zahŕňajú aj právo na rovnosť zbraní, kontradiktórnosť konania a odôvodnenie rozhodnutia (II ÚS 383/2006). Právo na riadne odôvodnenie rozhodnutia patrí medzi základné zásady spravodlivého konania a jednoznačne vyplýva z ustálenej judikatúry. Rovnako aj Ústavný súd sa vyjadril k povinnosti súdov a iných orgánov Slovenskej republiky riadne odôvodniť svoje rozhodnutie. Vo viacerých svojich nálezoch už vyslovil, že súčasťou obsahu základného práva na spravodlivý proces je právo účastníka konania na také odôvodnenie súdneho rozhodnutia, ktoré jasne a zrozumiteľne dáva odpovede na všetky právne a skutkovo relevantné otázky súvisiace s predmetom ochrany, t.j. s uplatnením nárokov a obranou proti takémuto uplatneniu. S poukázaním na túto judikatúru žalobcovia uviedli, že rozhodnutie žalovaného nespĺňa atribúty riadne odôvodneného rozhodnutia a preto je potrebné ho považovať za predčasné, nezákonné a nepreskúmateľné. Tak prvostupňový správny orgán, ako aj žalovaný ako odvolací orgán sa žiadnym spôsobom pri oprave chýb v katastrálnom operáte nezaoberali a neviazali právnym názorom vysloveným v rozsudkoch, ktoré boli vydané v občianskoprávnom konaní medzi tými istými účastníkmi resp. ich právnymi predchodcami vedených na Okresnom súde Bardejov v konaní pod sp.zn. 6C 518/1984 a následne v ďalšom konaní 3C 185/2006. Z odôvodnenia rozsudkov v konaní vedenom pod sp.zn. 6C 518/1984-35 zo dňa 24.05.1985 v spojení s rozsudkom Krajského súdu Košice 18Co 55/1988-47 zo dňa 19.08.1985 jednoznačne vyplýva, že ešte právni predchodcovia Q. a I. U. nenadobudli vlastníctvo aj k ceste označenej po technicko-hospodárskom mapovaní parc.č. XX, čo má za následok, že rodičia týchto účastníkov nemohli previesť na svojich nástupcov viac práv ako nadobudli sami, teda ani parcele EN XX, teraz X. XX. Na základe týchto právoplatných a vykonateľných rozhodnutí bol zrušený zápis v evidencií nehnuteľností k parcele EN XX zo strany bývalej K. š.p. H. ako stav neidentifikovaný, je potrebný geometrický plán. Išlo o kontrolu geodetických a kartografických prác č. XX/XXXX zo dňa 20.08.1984 pod položkou výkazu zmien XX/XX. Išlo o zápis uskutočnený na LV č. XX, k.ú. G., kde parcely X. č. XX, XX, XX a XX boli vyškrtnuté kvôli nesprávnej identifikácie parciel mpč. Xa, Xb a Xc, t.j. tieto parcely neboli identické a preto bol založený hluchý list vlastníctva. Ďalej uviedli, že právny názor vyslovený v rozsudku Okresného súdu Bardejov sp.zn. 6C 518/1984 v spojení s rozsudkom Krajského súdu Košice sp.zn. 18Co 55/1988 bol zo strany pôvodného orgánu Geodézie š.p. Bardejov rešpektovaný, o čom svedčí aj potvrdenie Krajskej správy geodézie a kartografie v Košiciach, stredisko geodézie v Bardejove č. XXX/XXXX zo dňa 05.11.1984 pod položkou výkazu zmien č. XX/XXXX. Právny nástupca Geodézie š.p. Bardejov - Správa katastra Bardejov tento údaj a zmenu v priebehu svojej činnosti ignorovala a aj vzhľadom na stav neidentifikovaný a založený hluchý list vlastníctva č. XX naďalej uskutočňovala zmeny a to do takej miery, že v parcele X. č. XX zapísanej na LV č. XXX ako zastavané plochy a nádvoria o výmere XXX mX zapísala vlastníctvo k tejto parcele v prospech Q. a I. U. každému v podiele X/X. Aby takýto zápis bolo možné uskutočniť v súlade so zákonom, bolo potrebné za účelom správnej identifikácie parcely X. č. XX vyhotoviť geometrický plán, ktorý by bol jedinou a spôsobilou listinou na zápis do katastra, ako je to uvedené v § 42 ods. 1 Katastrálneho zákona. Iba údaje, ktoré vzniknú na základe geometrického plánu je totiž možné zapísať do katastra nehnuteľností, a to aj bez právneho úkonu, pričom o takýto úkon musí požiadať vlastník nehnuteľnosti. Pretože Správa katastra Bardejov zapísala údaje do katastra nehnuteľností k parcele X. č. XX bez predloženia geometrického plánu, čo bolo potrebné na základe opravy položky výkazu zmien č. XX/ XXXX a takéto predloženie je potrebné naďalej aj v súčasnej dobe, išlo o chybný zápis, ktorý je v rozpore s verejnou alebo inou listinou a preto tu bol daný dôvod na postup podľa § 59 ods. 1 písm. a/ Katastrálneho zákona, čo znamená, že príslušný správny orgán mal vyhovieť ich návrhu na opravu chýb v katastrálnom operáte a nie návrh zamietnuť. Ďalej dôvodili, že správne orgány neakceptovali a odignorovali aj právne a skutkové závery vyplývajúce z rozsudkov všeobecných súdov, a to Okresného súdu Bardejov v konaní vedenom pod sp.zn. 3C 185/2006 o určenie vlastníckeho práva zo dňa 12.03.2012 v spojení s potvrdzujúcim rozsudkom Krajského súdu Prešov sp.zn. 7Co 68/2012-435 zo dňa 19.03.2013, ktorým bol zamietnutý ich návrh o určenie vlastníckeho práva k spornej parcele X. č. XX. V priebehu viacročného súdneho sporu bolo okrem iného vykonané aj znalecké dokazovanie znalcami z odboru geodézie a kartografie V.. N. H. (znalecký posudok č. XX/XXXX) a N. K. (znalecký posudok č. X/XXXX), zo záverov ktorých vyplývajú zhodné skutočnosti, t.j. že nie je možné jednoznačne určiť z ktorých pôvodných pozemnoknižných parciel mpč. Xa, Xb, Xc. bola vytvorená parcela X. č. XX, pretože medzi týmito parcelami neboli vytvorené reálne hranice, rozdelenie pozemkov nebolo spojené s priamym meraním v teréne. Deľba pozemnoknižnej parcely mpč. X bola zrealizovaná iba v popisných údajoch pozemkovej knihy bez grafického zobrazenia v parcelačnom pláne alebo pozemnoknižnej mape. Lokalizácia rozdelených parciel mpč. Xa, Xb, Xc sa viaže iba na súpisné čísla domov. Obaja súdny znalci navrhli určenie vlastníckych práv k parcele X. č. XX a to v rovnakom podieleX/X medzi účastníkov Q. a I. U. a žalobcov. Znalci vyslovili názor, že takýto spôsob vyriešenia vlastníckeho práva k parcele je za daného stavu najreálnejší a najobjektívnejší a je v prospech oboch zúčastnených strán, nakoľko táto parcela, tak ako ich právnym predchodcom tak v súčasnej dobe, im samotným od dávnej minulosti slúži vždy ako prístupová cesta. Uviedli, že vzhľadom k tomu, že údaje katastra uvedené v § 7 v prospech súčasných vlastníkov k parcele X. č. XX Q. a I. U. nie sú hodnoverné, došlo k ich zápisu bez spôsobilej verejnej listiny, geometrického plánu, takýto zápis vlastníckeho práva je preto nesprávny a nezákonný a je povinnosťou príslušného správneho orgánu z úradnej povinnosti aj bez návrhu opraviť a zjednať nápravu. Pretože k takejto oprave chyby v katastrálnom operáte nedošlo aj napriek tomu, že podali návrh podľa § 59 ods. 1 písm. a/ Katastrálneho zákona, návrh bol zamietnutý a odvolaniu nebolo vyhovené, je potrebné považovať rozhodnutie žalovaného za nesprávne a nezákonné. Navrhli preskúmavané rozhodnutie žalovaného zrušiť a vrátiť vec žalovanému na ďalšie konanie. Podľa § 244 ods. 1, 2 a 3 O.s.p., v správnom súdnictve preskúmavajú súdy na základe žalôb alebo opravných prostriedkov zákonnosť rozhodnutí a postupov orgánov verejnej správy. V správnom súdnictve preskúmavajú súdy zákonnosť rozhodnutí a postupov orgánov štátnej správy, orgánov územnej samosprávy, ako aj orgánov záujmovej samosprávy a ďalších právnických osôb, ako aj fyzických osôb, pokiaľ im zákon zveruje rozhodovanie o právach a povinnostiach fyzických a právnických osôb v oblasti verejnej správy. Rozhodnutiami správnych orgánov sa rozumejú rozhodnutia vydané nimi v správnom konaní, ako aj ďalšie rozhodnutia, ktoré zakladajú, menia alebo zrušujú oprávnenia a povinnosti fyzických alebo právnických osôb alebo ktorými môžu byť práva, právom chránené záujmy alebo povinnosti fyzických osôb alebo právnických osôb priamo dotknuté. Postupom správneho orgánu sa rozumie aj jeho nečinnosť. Podľa § 247 ods. 1 a 2 O.s.p., podľa ustanovení tejto hlavy sa postupuje v prípadoch, v ktorých fyzická alebo právnická osoba tvrdí, že bola na svojich právach ukrátená rozhodnutím a postupom správneho orgánu, a žiada, aby súd preskúmal zákonnosť tohto rozhodnutia a postupu. Pri rozhodnutí správneho orgánu vydaného v správnom konaní je predpokladom postupu podľa tejto hlavy, aby išlo o rozhodnutie, ktoré po vyčerpaní riadnych opravných prostriedkov, ktoré sa preň pripúšťajú, nadobudlo právoplatnosť. Krajský súd podľa § 250j ods. 1 O.s.p. preskúmal napadnuté rozhodnutie a konanie, ktoré mu predchádzalo v rozsahu a z dôvodov uvedených v žalobe, vypočul účastníkov konania, oboznámil sa s obsahom administratívneho spisu žalovaného a dospel k záveru, že žaloba žalobcov nie je dôvodná. Pretože z obsahu preskúmavaného rozhodnutia, ako aj z administratívneho spisu vyplynulo, že účastníkmi konania pred prvostupňovým správnym orgánom o návrhu o oprave chyby v katastrálnom operáte boli okrem žalobcov aj vlastníci spornej parcely X. č. XX, k.ú. G. a to Q. U. a I. U., súd uznesením zo dňa 12.11.2014 pribral týchto účastníkov do konania z dôvodu, že bol toho názoru, že prípadným zrušením rozhodnutia správneho orgánu by mohli byť práva a povinnosti týchto účastníkov dotknuté. Pripustenie do konania vykonal súd podľa § 250 ods. 1 O.s.p. Predmetom preskúmania v danom prípade je rozhodnutie správneho orgánu, ktorým bol zamietnutý podľa § 59 ods. 3 zákona č. 162/1995 Z.z. o katastri nehnuteľností a o zápise vlastníckych a iných práv k nehnuteľnostiam v znení neskorších predpisov (ďalej len „Katastrálny zákon“) návrh žalobcov o opravu chyby v katastrálnom operáte. Podľa § 59 ods. 1 Katastrálneho zákona, správa katastra aj bez návrhu a) opraví údaje katastra, ak sú v rozpore s verejnou listinou alebo s inou listinou, alebo s výsledkami prešetrovania zmien údajov katastra, alebo s výsledkami revízie údajov katastra, b) v súčinnosti s vlastníkmi a inými oprávnenými osobami opraví v katastrálnej mape chybne zakreslené hranice pozemkov, c) v súčinnosti so štátnymi orgánmi, obcami, notármi, ako aj s vlastníkmi a inými oprávnenými osobami opraví údaje katastra spôsobené chybami v písaní a počítaní a inými zrejmými nesprávnosťami v písomných vyhotoveniach právnych úkonov, vo verejných listinách a v iných listinách. Podľa § 59 ods. 2 Katastrálneho zákona, vlastníci a iné oprávnené osoby sú povinní pri oprave chýb v katastrálnom operáte poskytovať pravdivé a presné informácie a predkladať doklady na ich preukázanie; ak je to na opravu chýb v katastrálnom operáte nevyhnutné, sú povinní zúčastniť sa na tomto katastrálnom konaní. Podľa § 59 ods. 3 Katastrálneho zákona, ten, koho práv, záujmov chránených právom alebo povinností sa údaje katastra týkajú, môže kedykoľvek požiadať o odstránenie chýb v katastrálnom operáte. Správa katastra je povinná vykonať opravu do 30 dní, v osobitne odôvodnených prípadoch do 90 dní od doručenia písomnej žiadosti o opravu chýb. Podľa § 59 ods. 4 Katastrálneho zákona, oprava chýb v katastrálnom operáte nemá vplyv na vznik, zmenu ani na zánik práv k nehnuteľnostiam; to neplatí, ak ide o opravu podľa § 59 ods. 1 písm. a/ a § 78 ods. 1. Podľa § 59 ods. 5 Katastrálneho zákona, na opravu chýb v katastrálnom operáte sa vzťahujú všeobecné predpisy o správnom konaní, ak sa oprava týka údajov uvedených v liste vlastníctva; to neplatí, ak ide o opravu výmery pozemku evidovaného v mape určeného operátu. Z obsahu administratívneho spisu žalovaného vyplýva, že žalobcovia podali dňa 06.06.2013 Správe katastra Bardejov (ďalej len „prvostupňový správny orgán“) návrh na opravu chýb v katastrálnom operáte podľa § 59 Katastrálneho zákona, a to k parcele X. č. XX zapísanej na liste vlastníctva č. XXX v k.ú. G., v ktorom popisovali genézu doterajších konaní vo veci spornej parcely a navrhli, aby správny orgán, ktorý bude postupovať v konaní o oprave chyby v katastrálnom operáte predvolal na ústne pojednávanie žalobcov, aj terajších vlastníkov parcely X. č. XX Q. a I. U., ktorí vzhľadom na doteraz zistené skutočnosti a dôkazy mali vyvinúť snahu k uzavretiu dohody s tým, že parcela X. č. XX by pripadla do ich podielového spoluvlastníctva každému v podiele X/X. Prvostupňový správny orgán podaním č.j. X XX/XXXX/O.. zo dňa 18.06.2013 oznámil účastníkom konania začatie konania o oprave chyby v katastrálnom operáte a vyzval ich, aby sa k veci vyjadrili v lehote do troch dní odo dňa doručenia tejto písomnosti. Zároveň ich upovedomil, že ako účastníci konania majú právo pred vydaním rozhodnutia oboznámiť sa s podkladmi na vydanie rozhodnutia, a to nazretím do spisu dňa 02.07.2013 o 09.00 hod. Ak sa jednania nezúčastnia, je potrebné písomné stanovisko k veci. Dňa 24.07.2013 sa uskutočnilo pred prvostupňovým správnym orgánom ústne pojednávanie vo veci iba za prítomnosti právneho zástupcu žalobcov JUDr. Františka Komku, z ktorého vyplynulo, že žalobcovia na podanom návrhu v celom rozsahu trvajú a právny zástupca poukázal na dôvody, ktoré sú uvedené v podanom návrhu, na základe ktorých tvrdil, že Správa katastra Bardejov uskutočnila zápis vlastníckeho práva k parcele X. č. XX zapísanej na LV č. XXX o výmere XXX mX v prospech spoluvlastníkov Q. a I. U. do ich podielového spoluvlastníctva každému v X/X bez akéhokoľvek podkladu a právneho titulu, teda nezákonne. K zápisnici z pojednávania zo dňa 29.07.2013 sa vyjadrila účastníčka konania I. U., ktorá s návrhom žalobcov nesúhlasila. Poukázala na rozsudok Okresného súdu v Bardejove zo dňa 12.03.2012, ktorým bol zamietnutý návrh žalobcov, že sú výlučnými vlastníkmi parcely X. č. XX v k.ú. G. a tento rozsudok bol potvrdený Krajským súdom v Prešove dňa 19.03.2013 pod sp.zn. 3C 185/2006 - 7Co 68/2012. Ani rozsudok krajského súdu nezakladá povinnosť vlastníkov nehnuteľnosti parcely X. č. XX v k.ú. G. k uzavretiu dohody o podielovom spoluvlastníctve. Na uzavretie dohody nevidí žiadny relevantný dôvod. Vzhľadom k skutočnosti, že na základe písomných dokladov uvedených napríklad z merania z roku 1928 - 1929 evidentne vyplýva, že s manželom sú jediní výluční vlastníci spornej parcely. V znaleckom posudku znalec uvádza, že hoci predkovia žalobcov prechádzali cez pozemok, ktorý je v ich výlučnom vlastníctve, nie je v katastri vyznačené právo prechodu pre žalobcov. Taktiež katastrálne zápisy uvedené na liste vlastníctva č. XXX potvrdzujú, že sú výlučnými vlastníkmi parcely X. č. XX, ktorá zakladá ich vlastnícke právo, čo tiež potvrdzuje aj list vlastníctva č. XXX, k.ú. G.. Podľa listu vlastníctva č. XXX, k.ú. G., na ktorom je evidovaná parcela X. č. XX o výmere XXX mX - zastavané plochy a nádvoria ako vlastníci tejto nehnuteľnosti sú evidovaní Q. U. a I. U. pod H. v podiele X/XX na základe kúpnej zmluvy RI XXX/XX-XX/XX a pod H. U. I. v podiele X/XX titulom nadobudnutia darovacej zmluvy č. V XXXX/XX. Okrem toho sú účastníci konania I. U. a Q. U. vedení na liste vlastníctva č. XXX ako vlastníci nehnuteľnosti a to parcely X. č. XX o výmere XXX mX - zastavané plochy a nádvoria, X. č. XX o výmere X XXX mX - záhrady a X. č. XX o výmere XXX mX - záhrady. Žalobcovia v 1. a 2. rade sú vedení na liste vlastníctva č. XXX ako vlastníci v podiele X/X k parcele X. č. XX o výmere XX m2 - záhrada, X. č. XX o výmere XXX m2 - záhrada, X. č. XX o výmere X XXX m2 - záhrada a X. č. XX o výmere XXX m2 - záhrada na základe kúpnej zmluvy pod číslom vkladu V XXXX/XXXX. Ako vyplýva z odôvodnenia preskúmavaného rozhodnutia, ako aj administratívneho spisu nehnuteľnosti, ktorých vlastníkmi sú žalobcovia v 1. a 2. rade, ako aj účastníci konania Q. U. a I. U. vznikli z pôvodnej parcely mpč. 5, z ktorej sa vytvorili samostatné parcely X/a, X/b a X/c. Tieto novovytvorené parcely boli zapísané do samostatných pozemkovoknižných vložiek. C. mpč. X/a bola zapísaná do pozemkovoknižnej vložky č. X ako dom a záhrada o výmere XXX siah, parcela X/b do pozemkovoknižnej vložky č. X ako dom a záhrada o výmere XXX siah a parcela X/c bola zapísaná do pozemkovoknižnej vložky XXX ako dom a záhrada o výmere XXX siah. V pozemkovoknižnej mape toto rozdelenie parcely mpč. X nebolo zaznamenané a bola zobrazená ako celok. Rozdelenie tejto parcely je zapísané iba v popisných informáciách, ktoré sú zaznamenané v pozemkovoknižných vložkách od roku 1880. Na základe katastrálneho merania, ktoré sa uskutočnilo v rokoch 1928 až 1929 bola zrealizovaná katastrálna mapa, ktorá zobrazovala skutočný užívací stav. Parcela mpč. X/c bola položkou výkazu zmien č. XX/XX zapísaná na liste vlastníctva č. XXX v k.ú. Stebník ako parcely evidencie nehnuteľností EN č. XX, XX, XX a dom súp.č. XX stojaci na parcele EN č. XX v prospech I. T. v podiele X/X na základe rozhodnutia o dedičstve č. D XXX/XX. Technickým podkladom k listine bola identifikácia parciel č.j. XXX/ XX zo dňa 15.10.1981, v ktorej bola pozemkovoknižná parcela mpč. X/c zapísaná v pozemkovoknižnej vložke č. XXX v k.ú. G. zidentifikovaná na parcely EN č. XX, EN č. XX a EN č. XX. Priebeh hraníc parciel bol zobrazený na pozemkovej mape. Zároveň boli položkou výkazu zmien č. XX/XX na LV č. XXX zapísaní ďalší vlastníci, a to F. I., C. I., D. I., Z. I., Z. I. a C. I. v podiele každý po X/X na základe zápisu ich vlastníckeho práva v pozemkovoknižnej vložke č. XXX v k.ú. G.. Na základe kúpnej zmluvy č. N XXX/XX registrovanej Štátnym notárstvom v Bardejove pod č. RI XX/XX boli položka výkazu zmien č. X/XX na LV č. XXX zapísané tieto parcely v prospech C. I. a Z. I. rod. M. v celosti. Po technicko-hospodárskom mapovaní v k.ú. G. boli predmetné parcely zamerané podľa užívania v teréne a podľa vyjadrenia účastníkov prešetrovania ich priebehu v teréne. Prečíslovanie bolo vykonané položkou výkazu zmien č. XX/XX na základe čoho boli parcela EN č. XX prečíslovaná na parcelu EN XX, parcela EN č. XX prečíslovaná na parcelu EN XX, XX a parcela EN č. XX prečíslovaná na parcelu EN č. XX na LV č. XXX v k.ú. G.. Na základe kúpnej zmluvy č. N XXX/XX registrovanej Štátnym notárstvom v Bardejove pod č. RI XXX/XX nadobudli Q. U. a I. U. rod. I. v podiele X/XX parcely EN č. XX, XX, XX a XX. Zápis vlastníckeho práva bol vykonaný položkou výkazu zmien č. XX/XX na LV č. XXX, k.ú. G.. Položkou výkazu zmien č. XX/XX boli parcely EN č. XX, XX a XX odpísané z LV č. XXX a zapísané na LV č. XXX v prospech I. U. rod. I. v podiele X/XX na základe darovacej zmluvy č. N XXX/XX registrovanej pod č. RI XXX/XX. Ďalej na základe darovacej zmluvy č. N XXX/XXXX, ktorej vklad bol do katastra povolený pod č. V XXXX/ XXXX nadobudla I. U. rod. I. v podiele X/XX parcelu X. č. XX zapísanú na LV č. XXX v k.ú. G.. Zápis vlastníckeho práva bol vykonaný číslom zmeny XX/XX. Je pravdou, že na základe kontroly geodetických a kartografických prác realizovanej záznamom č. XX/ XX zo dňa 20.08.1984 bola konštatovaná nesprávna identifikácia parciel mpč. Xa, Xb a Xc, na základe čoho v prípade parcely mpč. 5a neskôr ako parcely X. č. XX, XX, XX a XX zapísané na LV č. XX, k.ú. G. bol založený hluchý list vlastníctva. V rámci ROEP bola pozemkovoknižná parcela mpč. X/a zidentifikovaná na parcelu J. č. X/X a zapísaná na nový list vlastníctva č. XXX v k.ú. G.. Túto parcelu na základe kúpnej zmluvy č. V XXXX/XX nadobudli žalobcovia v 1. a 2. rade v celosti a zápis vlastníckeho práva bol vykonaný na LV č. XXX. Zároveň geometrickým plánom č. XX/XX zo dňa 31.10.2006 bol zidentifikovaný okrem iných aj priebeh novovytvorených hraníc parciel X. č. XX, XX, XX a XX, ktoré boli vytvorené z parcely J. č. X/X. Parcela mpč. X/b pri spracovaní ROEP bola zapísaná a zidentifikovaná ako parcela J. č. X/X a zapísaná na nový list vlastníctva č. XXX v k.ú. G.. Túto parcelu nadobudli žalobcovia v 1. a 2. rade na základe kúpnej zmluvy č. V XXXX/XX a geometrickým plánom č. XX/XX zo dňa 31.10.2006 bol zadefinovaný aj priebeh hraníc novovytvorenej parcely X. č. XX, ktorá bola vytvorená z parcely J. č. X/X zapísanej na LV č. XXX. Zápis tejto novovytvorenej parcely X. č. XX bol vykonaný na liste vlastníctva č. XXX v k.ú. G. číslom zmeny XX/XX, a to v prospech žalobcov v 1. a 2. rade. Inštitút opravy chýb v katastrálnom operáte podľa ust. § 59 Katastrálneho zákona je svojim charakterom nesporným konaním a je ho potrebné chápať predovšetkým ako opravu chybne vpísaných údajov svojou povahou technických chýb formálneho charakteru, najmä chýb v písaní a počítaní. Odstraňujú sa v ňom najmä chyby (údaje), ktoré sú v rozpore s verejnou listinou alebo inou listinou, alebo s výsledkami prešetrovania zmien údajov katastra, alebo s výsledkami revízie údajov katastra. Žalobcovia považovali rozhodnutie žalovaného za nezákonné a nepreskúmateľné, pričom vytkli správnym orgánom, že pri posudzovaní ich návrhu na opravu chýb v katastrálnom operáte sa nezaoberali a neviazali právnym názorom vysloveným v rozsudkoch, ktoré boli vydané v občianskoprávnom konaní medzi účastníkmi konania, resp. ich právnymi predchodcami vedenými na Okresnom súde v Bardejove v konaní pod sp.zn. 6C 518/1984 a následne v ďalšom konaní 3C 185/2006. Poukázali pritom na znalecké posudky, ktoré boli vyhotovené v súdnom konaní a to V.. N. H. (znalecký posudok č. XX/XXXX) a N. K. (znalecký posudok č. X/XXXX), ktorých podľa ich názoru obaja súdni znalci navrhli určenie vlastníckych práv k parcele X. č. XX v rovnakom podiele po X/X medzi účastníkov konania z dôvodu, že nie je možné jednoznačne určiť z ktorých pôvodných pozemnoknižných parciel mpč. Xa, Xb,Xc bola vytvorená parcela X. č. XX, pretože medzi týmito parcelami neboli vytvorené reálne hranice. Obsahom administratívneho spisu je aj rozsudok Okresného súdu Bardejov sp.zn. 3C 185/2006 zo dňa 19.03.2013, ktorým súd žalobu žalobcov v 1. a 2. rade (N.. D. C. a U. C.) proti žalovaným Q. U. a I. U. zamietol. Žalobcovia v 1. a 2. rade sa v tomto konaní domáhali určenia výlučného vlastníckeho práva k parcele X. č. XX o výmere XXX m2 zapísanej na LV č. XXX v k.ú. G.. Tento rozsudok bol potvrdený rozsudkom Krajského súdu v Prešove sp.zn. 7Co 68/2012 zo dňa 12.03.2012. Z obsahu odôvodnenia týchto rozsudkov vyplýva, že v súdnom konaní pod sp.zn. 6C 518/1984 sa viedlo konanie právnych predchodcov žalobcov v 1. a 2. rade a to D. S. a I. S. v procesnom postavení žalobcov proti žalovaným o odstránenie brány. Okresný súd Bardejov v tomto konaní rozsudkom uložil žalovaným povinnosť zbúrať bránu postavenú v bodoch b, c, d na parcele EN XX, k.ú. G. tak ako je zakreslené v geometrickom pláne č. XXX/XX-XXXX-XX-XX Geodézie Národný podnik Prešov a to v lehote 15 dní od právoplatnosti rozsudku. Z uvedeného vyplýva, že rozsudky súdov v konaniach 6C 518/1984 a 3C 185/2006 neboli svojimi výrokmi záväzné pre vykonanie zápisu zmeny v katastrálnom konaní, ani listinami spôsobilými na opravu chyby v katastrálnom operáte podľa § 59 Katastrálneho zákona. Za takéto listiny nie je možné považovať ani znalecké posudky N. K. č. X/XXXX a V.. N. H. č. XX/XXXX, ktoré boli podkladom pre rozsudok Okresného súdu Bardejov v konaní sp.zn. 3C 185/06. Úlohou znalcov v tomto konaní bolo určiť z ktorých parciel vznikla parcela č. XX - zastavané plochy a nádvoria o výmere XXX mX vedená na LV č. XXX k.ú. G.. Nebolo úlohou znalcov riešiť usporiadanie vlastníckych vzťahov medzi účastníkmi konania. Žalobcovia s poukázaním na výsledok kontroly geodetických a kartografických prác č. XX/XXXX zo dňa 20.08.1984, kedy položkou výkazu zmien XX/XX na LV č. XX k.ú. G. boli parcely X. XX, XX, XX a XX vyškrtnuté kvôli nesprávnej identifikácii parciel mpč. X/a, X/b a X/c a založený hluchý list vlastníctva vytkli, že prvostupňový správny orgán aj napriek tejto skutočnosti naďalej uskutočňoval zmeny a zapísal vlastníctvo k parcele X. XX na LV č. XXX v prospech manželov U. bez geometrického plánu, čo je chybný zápis v rozpore s verejnou listinou. S touto námietkou sa súd nestotožňuje a rovnako ako žalovaný poukazuje na rozsudok Najvyššieho súdu Slovenskej republiky sp.zn. 1Sžr 101/2011, z odôvodnenia ktorého vyplýva, že opravu chyby v katastrálnom operáte podľa § 59 Katastrálneho zákona nemožno vykonať, ak medzi vydaním verejnej listiny (alebo inej listiny) a žiadosťou o opravu operátu nastali už iné skutočnosti, resp. zapísané zmeny v operáte na základe neskorších listín. Opravu možno vykonať len v prípadoch taxatívne vymenovaných v ust. § 59 ods. 1 Katastrálneho zákona. V danom prípade žiadna z taxatívne vymenovaných skutočností nenastala. Uzatvorenie dohody, na základe ktorej sporná nehnuteľnosť pripadne do podielového spoluvlastníctva sporových strán, tak ako to navrhujú žalobcovia, je možné len vkladom do katastra nehnuteľnosti podľa § 28 a nasl. ustanovení Katastrálneho zákona, nie postupom podľa § 59 Katastrálneho zákona návrhom na opravu chyby v katastrálnom operáte. Súd sa v celom rozsahu stotožňuje s odôvodnením preskúmavaného rozhodnutia žalovaného, že povinnosťou orgánu na úseku katastra nehnuteľností je evidovať vecné práva k nehnuteľnostiam v súlade s verejnými listinami, ktoré potvrdzujú resp. osvedčujú právo k nehnuteľnosti. Na základe údajov katastra účastníci konania Q. U. a I. U. sú podľa verejných listín predložených na zápis vlastníkmi parcely X. č. XX zapísanej na LV č. XXX v k.ú. G.. Konanie o oprave chýb v katastrálnom operáte má výlučne nesporový charakter a teda sporné vlastníctvo k nehnuteľnostiam nie je oprávnený riešiť. Nemôže zrušiť zápis vlastníckeho práva bez právneho dôvodu, bez predloženia verejnej listiny, len na základe návrhu účastníkov konania. Z uvedeného je zrejmé, že postupom podľa § 59 Katastrálneho zákona o oprave chyby v katastrálnom operáte nie je možné riešiť a zapísať dohodu medzi účastníkmi konania, na základe ktorej by došlo k zápisu podielového spoluvlastníctva k spornej parcele. Z početnej judikatúry Najvyššieho súdu Slovenskej republiky vo veci konania o oprave chýb v katastrálnom operáte podľa § 59 Katastrálneho zákona jednoznačne vyplýva, že nemožno riešiť spor o vlastníctvo v tomto konaní. Rozhodnutie vydané podľa tohto ustanovenia nemá hmotnoprávne ale len evidenčné účinky a samo osebe nerieši konečným spôsobom otázku kto je vlastníkom nehnuteľnosti. Všetky údaje o právnych vzťahoch k nehnuteľnosti zapísané v katastri, o ktorých oprávnený tvrdí, že bol zápisom v katastri vo svojich právach ukrátený, nemožno odstrániť postupom podľa § 59 Katastrálneho zákona. Právnym prostriedkom k dosiahnutiu zmeny zápisov v katastri nehnuteľností tak, aby zápisy zodpovedali právnemu stavu je výlučne určovacia žaloba podľa § 80 písm. c/ Občianskeho súdneho poriadku. Správny orgán na úseku katastra nemá oprávnenie podľa § 59 ods. 1 Katastrálneho zákona rozhodovať o súkromnoprávnych vzťahoch, ktoré sa týkajú vecných práv účastníkov. Riešenie vlastníckeho sporu patrí výlučne do právomoci súdu. Oprava údajov nemôže obsahovo zodpovedať výmazu pôvodného vlastníka (rozsudky Najvyššieho súdu Slovenskej republiky sp.zn. 6Sžo 126/2008, 1Sžo 80/2007, 1Sžo 93/2009, 8Sžo 158/2009). Podľa § 46 Správneho poriadku, rozhodnutie musí byť v súlade so zákonmi a ostatnými právnymi predpismi, musí ho vydať orgán na to príslušný, musí vychádzať zo spoľahlivo zisteného stavu veci a musí obsahovať predpísané náležitosti. Podľa § 47 ods. 1, 2 a 3 Správneho poriadku, rozhodnutie musí obsahovať výrok, odôvodnenie a poučenie o odvolaní (rozklade). Odôvodnenie nie je potrebné, ak sa všetkým účastníkom konania vyhovuje v plnom rozsahu. Výrok obsahuje rozhodnutie vo veci s uvedením ustanovenia právneho predpisu, podľa ktorého sa rozhodlo, prípadne aj rozhodnutie o povinnosti nahradiť trovy konania. Pokiaľ sa v rozhodnutí ukladá účastníkovi konania povinnosť na plnenie, správny orgán určí pre ňu lehotu; lehota nesmie byť kratšia, než ustanovuje osobitný zákon. V odôvodnení rozhodnutia správny orgán uvedie, ktoré skutočnosti boli podkladom na rozhodnutie, akými úvahami bol vedený pri hodnotení dôkazov, ako použil správnu úvahu pri použití právnych predpisov, na základe ktorých rozhodoval, a ako sa vyrovnal s návrhmi a námietkami účastníkov konania a s ich vyjadreniami k podkladom rozhodnutia. Žalovaný v danom prípade v konaní vo veci návrhu žalobcov v 1. a 2. rade na opravu chyby v katastrálnom operáte postupom podľa § 59 ods. 1 Katastrálneho zákona, ako aj prvostupňový správny orgán si v konaní zabezpečili všetky potrebné podklady a úplne a presne zistili skutočný stav veci, na základe ktorého rozhodli. Z odôvodnenia rozhodnutia je zrejmá aj správna úvaha, na základe ktorej zhodnotili tento zistený skutkový stav a použili právne predpisy. Z uvedených dôvodov krajský súd podľa § 250j ods. 1 O.s.p. napadnuté rozhodnutie ako vecne správne a zákonné potvrdil. O trovách konania súd rozhodol podľa § 250k ods. 1 O.s.p. Žalobcovia v 1. a 2. rade nemali v konaní úspech, náhrada trov konania im nepatrí a žalovaný aj pri úspechu v konaní nemá zo zákona právo na náhradu trov konania. Preto súd náhradu trov konania účastníkom nepriznal. Senát krajského súdu sa jednohlasne uzniesol. Poučenie: Proti tomuto rozsudku je prípustné odvolanie do 15 dní odo dňa jeho doru- čenia na Najvyšší súd SR v Bratislave prostredníctvom Krajského súdu v Prešove a to písomne v dvoch vyhotoveniach. V odvolaní sa má popri všeobecných náležitostiach (§ 42 ods. 3) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha, teda ako navrhuje, aby vo veci rozhodol odvolací súd.

Zdroj: KAUZIS.SK – https://www.kauzis.sk/judikatura/r/ECLI:SK:KSPO:2014:8013201130.2 (dáta aktuálne k 12. 11. 2026). Záväzné je znenie zverejnené súdom.




